Подготовила учитель начальных классов Давыдова И.Н.

**Назоўнік. Род назоўніка.**

ПА РАЗДЗЕЛЕ «ЧАСЦІНЫ МОВЫ»3 КЛАС

**Мэта:** пашырыць веды аб назоўніку як часціне мовы, паўтарыць паняцце “род назоўніка”

**Задачы:**

* успомніць характэрныя прыкметы назоўніка,  удакладніць, на якія тры групы падзяляюцца назоўнікі ў залежнасці ад таго, да якога граматычнага роду яны належаць, замацоўваць уменне вызначаць род назоўнікаў;
* выклікаць імкненне да самаўдасканалення, ствараць атмасферу адкрытасці, добразычлівасці, сумеснай творчасці;
* выхоўваць творчую асобу, павагу да роднай беларускай мовы, павышаць моўную культуру.

**Абсталяванне:**карта вострава Марфалогіі; схемы – апоры; канверт з малюнкамі і пасланнем; бутэлька з запіскай; індывідуальныя карткі  - заданні; тэсты; ілюстрацыі памятных гістырычных мясцін Беларусі; аўдыязапіс вершаваных радкоў у выкананні падрыхтаваных вучняў, песні.

**Ход урока**

1. **Арганізацыйна – матывацыйны этап**

* Усміхніцеся адзін аднаму, мае маленькія сябры. Падарыце мне свае

ўсмешкі. Дзякуй вам! Усмешка спрыяе прыемным зносінам і супрацоўніцтву, і я спадзяюся, што сёння мы будзем працаваць з задавальненнем.

***Моўная размінка***

* Выразна прачытайце вершаваныя радкі Л. Дайнекі

Каб белы свет не здаўся вузкім,

Каб годна жыць паміж людзей,

Любіце мову беларускую,

Любіце з кожным днём мацней.

* Да чаго заклікае аўтар гэтага верша?
* Як лічыце, для чаго кожнаму чалавеку трэба вывучаць родную мову?

1. **Арганізацыйна – пазнаваўчы этап**

* Беларуская мова – мова нашага народа-працаўніка. Яна прайшла

нялёгкі шлях свайго станаўлення. Цяпер ідзе адраджэнне беларускай мовы. Таму мову мы вывучаем каб валодаць ёю: правільна і прыгожа гаварыць, чытаць, дакладна, граматна выказваць свае думкі вусна і пісьмова. Кожны чалавек павінен не толькі добра ведаць сваю мову, але і шанаваць яе.

     -   Хачу вам прызнацца, што я вельмі люблю падарожжы і прыгоды. А вы любіце іх?

     -  Тады прапаную адправіцца на незвычайны востраў Марфалогіі. На ім

размясціліся некалькі прыгожых гарадоў. (Звяртаецца ўвага дзяцей на карту вострава). Але мы з вамі спынімся толькі ў адным вялікім і вельмі важным

горадзе. Што гэта за горад? Здагадайцеся!

Спытай мяне што ці хто гэта? –

І дам я назвы ўсім прадметам,

Усім паняццям, розным з’явам –

Гатоў служыць заўсёды я вам.  (Назоўнік)

     -    Звярніце ўвагу на тры вялікія вуліцы вуліцы гэтага горада.

     -    Хто здагадаўся , чым мы будзем займацца на нашым уроку, аб чым весці размову? (Дзеці спрабуюць сфармуліраваць тэму і мэту ўрока)

     -    Апынуўшыся ў гэтым горадзе, мы пройдземся па трох вуліцах, на

якія ён падзяляецца, у залежнасці ад свайго граматычнага роду і тым  самым пашырым свае веды аб гэтай часціне мовы.

* А ў падарожжа мы адправімся на караблі. Вы згодны быць маёй

камандай? Тады дамовімся: вучні першага рада – гэта боцманы (малодшыя камандзіры на караблі); другога – матросы (радавыя флоту); трэцяга – юнгі (падлеткі, якія рыхтуюцца стаць матросамі).

Мы паплывём па моры ўсе , без выключэння!

Але , каб плыць пад ветразем патрэбны нам ўменні.

Нямала ёсць яшчэ на белым свеце

Краін, нікім пакуль што неадкрытых     .

А колькі ў нашым моры, дзеці,

Зямель пакінутых, зямель забытых!

Ну што ж, у добры шлях! Дарог марскіх нямала

Прайсці патрэбна нам. Хутчэй жа да штурвала!

**III. Этап актуалізацыі  ведаў вучняў**

***Хвілінка чыстапісання***

* А адпраўляцца мы з вамі будзем, вядома ж, з порта Чыстапісанне.

На кожным караблі ёсць бартавы журнал. Давайце дамовімся: няхай у кожнага з вас сшытак будзе такім бартавым журналам. Адкрыйце бартавы журнал і запішыце дату нашага падарожжа.

* Глядзіце, на моры невялікае хваляванне, як у радках, запісанных на

дошцы:

хХх   х/х

хваля, хваляванне, хвалявацца

* Якія літары так весела скачуць на хвалях?
* Прачытайце словы і скажыце, да якіх часцін мовы яны адносяцца?
* Запішыце свае першыя назіранні ў бартавы журнал і пастарайцеся гэта

зрабіць найбольш дакладна.

* Складзіце вусна сказы с запісанымі словамі.

Боцманы – са словам хваля, матросы – хваляванне, юнгі – хвалявацца.

* Што агульнага маюць гэтыя слрвы? Як яны называюцца?

***Слоўнікавая работа***

-    Мы выходзім у мора  Слоўнікавых слоў. Але што гэта за пасланне прынесла чайка? На канверце напісана: “Камандзе 3 класа ад марскога цара Нептуна”. Цікава – што ж там унутры?

-   “Расшыфруйце і запішыце слоўнікавыя словы. Калі справіцеся з заданнем, хутчэй дабярэцеся да жадаемага вострава”.

26  1  18  16  14  24  1

2  21  13  7  15

(Чаромха, булён - угадваюцца дзецьмі па лічбах, пад якімі яны знаходзяцца ў алфавіце).

* Якія словы ў вас атрымаліся?
* Запішам і падзелім на склады.
* Як вы разумееце значэнне гэтых слоў?
* Дзе мы можам прачытаць значэнне слоў?

**IV. Трэніровачна – карэкцыйны этап**

***Калектыўная работа з класам***

* На гарызонце паказаўся востраў Марфалогіі і шмат гарадоў. Давайце

прачытаем назвы гэтых гарадоў.

* А як можна назваць іх дзвюма словамі? (Часціны мовы)
* Мы з вамі памятаем, што нам патрэбен адзін толькі горад – Назоўнік.

Але што гэта?За бортам бутэлька. Глядзіце : у бутэльцы запіска.Пацікавімся, што там напісана: “Каб адкрыць вароты горада, трэба прачытаць назвы прадметаў. На якія пытанні адказваюць гэтыя словы? Змяніце першую літару так, каб новае слова адказвала на пытанне хто?

Дом - …                      бот-…

Вуха - …                     ваза - …

Соль - …                     дрот - …

Мак - …                      майка - …”

(Два вучні выконваюць каля дошкі, астатнія - ў сшытках)

Вароты горада адчыніліся.

***Самастойная работа “З якога дрэва ўпала лісце?”***

* А вось перад намі размясціліся тры вялікія вуліцы. Давйце прачытаем

іх назвы. (Мужчынскі род, жаночы і ніякі)

* Што мы ведаем пра гэтыя назвы?
* Так, гэта тры групы, на якія падзяляюцца назоўнікі ў залежнасці ад

таго, да якога граматычнага роду яны належаць.

* Успомніце і растлумачце, як вы будзеце вызначаць род назоўніка.

(Дзеці ўспамінаюць словы – дапаможнікі: ён (мой), яна (мая), яно (маё))

* Звярніце, калі ласка ,увагу на тое, што на кожнай вуліцы  растуць

прыгожыя дрэвы, якія чакаюць ад нас дапамогі.

Боцманы  - запісваюць назоўнікі мужчынскага роду на бярозавых

лісточках.

Матросы – назоўнікі жаночага роду на лісточках з вярбы.

Юнгі –  назоўнікі ніякага роду на кляновых лісточках.

Пасля вызначце канчаткі назоўнікаў, якія вы запісалі.

***Узаемаправерка  самастойнай работы.***

**Вынік:** назоўнікі жаночага роду маюць канчаткі –а (-я) або нулявы;

мужчынскага – нулявы, або –а(-я) і неякага - о, -е, -а.

***Фізкультпаўза***

* Зараз мы з вамі крышачку адпачнем на танцпляцоўцы вострава.

(Пад музыку бел.нар.песні “Лявоніха” дзеці выконваюць танцавальныя рухі.)

***Творчая работа***

* Жыхары горада вельмі рады таму, што вы разабраліся і навялі парадак

на кожнай  з вуліц, што ведаеце і  шануеце родную мову, культуру свайго народа. Гэтыя гараджане вельмі ветлівыя і гасцінныя людзі. Яны любяць запрашаць у госці. Я ведаю, што вы таксама вельмі любіце гасцей. Давйце ўявім, што вы пасылаеце свайму сябру з іншай краны запрашэнне наведаць нашу Беларусь. Вам вельмі хочацца, каб ваш сябар абавязкова прыехаў да вас. Трэба яго зацікавіць. А чым? Якія мясціны ў Беларусі яму можна прапанаваць наведаць? (На дошку вывешваюцца ілюстрацыі вядомых гістарычных мясцін. Дзеці складаюць ліст свайму сябру)

***Работа ў парах. Канструяванне сказа***

* Прыйшоў час вяртацца дадому. Адплываем. Марскія хвалі вырашылі

падзяліцца з намі сваімі назіраннямі. Але некаторых слоў у сказе  не хапае. Прачытаць яго мы зможам, калі ўставім патрэбныя назоўнікі і вызначым іх род.

Ты стаіш на …., глядзіш на …., назіраеш за … і махаеш … на развітанне. (дэльфіны, рука, палуба, мора)

Дзеці будуюць сказ. Вызначаюць род назоўнікаў.

**V. Кантрольна – рэфлексіўны этап**

***Тэставае заданне***

- Я бачу ўдалечыні пірацкі карабель. Сігнальшчык нешта паведамляе. Увага, чытаю: “Мы прапусцім вас, калі вы выканаеце тэставыя заданні”

1. На якія пытанні адказвае назоўнік:

А) які? якая? якія? якое?;

Б) што робіць? што зрабіў? што будзе рабіць?;

В) хто? што?.

2. Што абазначае назоўнік?:

А) назвы прадметаў;

Б) назвы дзеянняў;

В) назвы прымет.

3. Адзнач сярод прыведзеных слоў назоўнікі

А) мядовы;

Б) чырванець;

В) вопратка.

4.  Калі да назоўніка можна паставіць словы:

ён, мой, то назоўнік  \_\_\_\_\_\_\_\_\_\_\_ роду;

яна, мая , то назоўнік \_\_\_\_\_\_\_\_\_\_\_ роду;

яно, маё, то назоўнік \_\_\_\_\_\_\_\_\_\_\_\_\_\_ роду.

5. Запішы тры назоўнікі, якія адказваюць на пытанне хто?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Самаправерка па ключу  на дошцы)

***Рэфлексія***

* Малайцы, боцманы! Малайцы, матросы! Малайцы, юнгі! Шлях

адкрыты.  На даляглядзе бачу родную зямлю.

* Паслухайце, калі ласка, урывак песні “Я не ганю землі чужыя” на

словы Г. Бураўкіна. Так паэт выказаў свае адносіны да Радзімы.

 (Гучыць аўдыязапіс песні).

* А ці рады вы вяртанню на Радзіму?
* Чаму вас цягне дадому? Пастарайцеся адказаць адным сказам.
* А зараз кожны  з вас вырашыць,  на чым ён вернецца дадому. Вас

чакаюць яхта, кацер і лодка.

Яхту выбірае той, хто з упэўненасцю можа сказаць: **“Я вельмі задаволены …”**



***Вынікі ўрока***

* Чаму мы вучыліся на ўроку?
* Як вызначыць род назоўніка?

***Дамашняе заданне***

1 група вучняў – Практыкаванне 39.

2 група вучняў – Падрыхтаваць пісьмовае выказванне аб нашым падарожжы на ўроку.

* Вось на гэтым наша цудоўнае падарожжа закончана. Яно яшчэ раз

паказала, што вы добра ведаеце, шануеце беларусскую мову. Урок мне хочацца закончыць палымяным заклікам берагчы родную мову, які напісаў зноў жа Генадзь Бураўкін у вершы “Слова наша роднае”.

Мова продкаў нашых і нашчадкаў,

Шэпт дубровы і пчаліны звон, -

Нам цябе ласкава і ашчадна

Спазнаваць ажно да сконцу дзён.

Па чужых краях не пабірацца,

Не аддаць цябе на забыццё,

Наша невычэрпнае багацце,

Наша несмяротнае жыццё

**Спіс выкарастаных крыніц:**

1. Беларуская мова: падручнік для 3 класа ўстаноў агул. сярэд. адукацыі з рускай мовай навучання: у 2 ч./ Т.М. Валынец [і інш.]; пад рэд. Т.М. Валынец.- Мн: Нац. інстытут адукацыі, 2012.-Ч. 2.
2. Бураўкін, Г. Я не ганю землі чужыя/ Г. Бураўкін// Аўдыязапіс.- [Электронный ресурс].-2009.-Рэжым доступа:http://www.youtube.

com/watch?v=QRnDLMlsbTE.-Дата доступа:10.03.2014.

1. Леўкіна, Л.Ф. Беларуская мова. Тэсты 3 клас/Л.Ф. Леўкіна.- Мн: Аверсев, 2005.
2. Родная літаратура: хрэстаматыя для 11 класа агульнаадукацыйнай школы.- Мн: Універсітэцкае, 1998.